**Ջոնաթան Ռոնալդ «Ջոն» Ուոլտերս** (անգլ.՝ Jonathan Ronald "Jon" Walters, սեպտեմբերի 20, 1983(1983-09-20), Moreton, Ուիրրալ, Մերսիսայդ, Անգլիա, Միացյալ Թագավորություն), իռլանդացի ֆուտբոլիստ, «Բարնլի» ակումբի և Իռլանդիայի հավաքականի հարձակվող։

Ակումբային կարիերա
------------------

### Վաղ կարիերա

Ջոնաթան Ուոլտերսն իր կարիերան սկսել է «Բլեքբերն Ռովերս» ակումբում։ 1998-2001 թվականներին հանդես է եկել ակադեմիայի թիմում և «Ռովերսի» պահեստային թիմում։ Առաջին թիմի կազմում ընդգրկվել նրան այդպես էլ չի հաջողվել։ 2001 թվականին տեղափոխվել է «Բոլթոն», որի կազմում Պրեմիեր լիգայում անցկացրել է չորս խաղ։ 2003 թվականին Ջոնը վարձավճարային հիմունքներով հանդես է եկել երեք ակումբներում՝ «Հալլ Սիթի», «Կրու Ալեքսանդրա» և «Բարնսլի»։ 2004 թվականին կրկին տեղափոխվել է «Հալլ»։ 2005 թվականի փետվարին վարձավճարով տեղափոխվել է «Սկանտորպ Յունայթեդ»։ 2005 թվականի ամռանը պայմանագիր է կնքել վալլիական «Ռեքսեմ» ակումբի հետ։ 2006 թվականին տեղափոխվել է «Չեսթեր Սիթի»։ Չեսթերի ակումբի կազմում Ուոլտերսի տպավորիչ խաղը գրավել է անգլիական մի շարք ակումբների ուշադրությունը, որոնց թվում էր «Իպսվիչ Թաունը», որն էլ պայմանագիր է կնքել իռլանդացու հետ 2007 թվականի հունվարին։

Ջոնաթան Ուոլտերսը «Իպսվիչ Թաունի» կազմում
### «Իպսվիչ Թաուն»

«Չեսթեր Սիթիի» խաղացողի տրանսֆերի համար «Իպսվիչ Թաունը» վճարել է 150 հազար ֆունտ՝ չհաշված բոնուսները։ 2007 թվականի հունվարի 30-ին կայացած «Սթոք Սիթիի» դեմ խաղում (0:0) Ջոնաթանը կատարել է իր նորամուտը «Իպսվիչի» կազմում։ Ակումբի օգտին իր առաջն գոլը ֆուտբոլիստը խփել է մարտի 3-ին՝ գրավելով «Քուինս Պարկ Ռեյնջերս» ակումբի դարպասը։ 2008 թվականի հունվարի 12-ին ֆուտբոլիստը երկարաձգել է ակումբի հետ կնքված պայմանագրի ժամկետը մինչև 2011 թվական։ 2007/08 մրցաշրջանի արդյունքներով, որի ընթացքում Ուոլտերսը 40 հանդիպումներում հեղինակել է 13 գոլ, նա ճանաչվել է տարվա ֆուտբոլիստ թիմի կազմում։ 2008 года թվականի հոկտեմբերին Ջոնաթանը երկարաձգել է պայմանագրի ժամկետը մինչև 2011/12 մրցաշրջանի ավարտ։ 2010 թվականի օգոստոսի 18-ին Ուոլտերսը քառամյա պայմանագիր է կնքել «Սթոք Սիթիի» հետ։ Ընդհանուր առմամբ նա ակումբի կազմում մասնակցել է 146 խաղի և խփել 32 գոլ։

### «Սթոք Սիթի»

Ֆուտբոլիստի տրանսֆերի համար «Սթոք Սիթին» վճարել է 2,75 մլն ֆունտ։ Ակումբի կազմում Ջոնաթանն իր նորամուտը կատարել է 2010 թվականի օգոստոսի 21-ին կայացած «Տոտտենհեմ Հոտսպուրի» հետ հանդիպման ժամանակ՝ խաղադաշտ դուրս գալով թիմի մեկնարկային կազմում։ Ակումբի օգտին իր առաջին գոլը խփել է Լիգայի գավաթի խաղարկության՝ «Շրուսբերի Թաուն» ակումբի դեմ խաղում (2:1), որ կայացել է օգոստոսի 24-ին։ Առաջնությունում «Սթոքի» կազմում իր առաջին գոլը խփել է հոկտեմերի 2-ին՝ գրավելով «Բլեքբերնի» դարպասը։ 2010/11 մրցաշրջանում ակումբի հետ հասել է մինչև Անգլիայի գավաթի խաղարկության եզրափակիչ, որտեղ «Սթոք Սիթին» զիջել է «Մանչեսթեր Սիթիին» 1:0 հաշվով։ 2011 թվականի հուլիսի 28-ին կայացած Սպլիտի «Հայդուկ» ակումբի դեմ խաղում Ջոնաթանը կատարել է իր նորամուտը Եվրագավաթներում։ հանդիպման երկրորդ րոպեին հարձակվողն աչքի է ընկել գոլով, որը եղել է միակը այդ խաղի ընթացքում։ Օգոստոսին իռլանդացին երկարաձգել է ակումբի հետ իր պայմանագրի ժամկետը ևս մեկ տարով։ 2012 թվականի մարտին նա արժանացել է սըր Սթենլի Մեթյուզի մրցանակի, ինչից հետո հայտարարել է, որ պատրաստվում է ավարտել իր կարիերան։ 2014 թվականի դեկտեմբերի 6-ին կայացած «Արսենալ» ակումբի դեմ խաղում Ջոնաթանը խփել է իր 100-րդ գոլը պրոֆեսիոնալ կարիերայում։

Կարիերան հավաքականում
---------------------

Թեև Ուոլտերսը ծնվել է Անգլիայում, սակայն իրավունք է ունեցել հանդես գալ Իռլանդիայի հավաքականում, որովհետև նրա մայրն ունի իռլանդական ծագում։ 2003 թվականի հոկտեմբերի 10-ին կատարել է իր նորամուտը Իռլանդիայի երիտասարդական հավաքականում՝ մասնակցելով Շվեյցարիայի երիտասարդական հավաքականի դեմ խաղին։ Հանդիպման ընթացքում Ջոնաթանն աչքի է ընկել երկու գոլով, իսկ նրա թիմը հաղթել է 2:0 հաշվով։ Դրանից հետո նա Իռլանդիայի երիտասարդական հավաքականում այլևս չի խաղացել։ 2007 թվականի նոյեմբերի 20-ին մասնակցել է Իռլանդիայի ու Շոտլանդիայի երկրորդ հավաքականների միջև անցկացված խաղին։

Իռլանդիայի առաջին հավաքականի կազմ Ջոնաթանն առաջին անգամ հրավիրվել է 2010 թվականի նոյեմբերին։ Ազգային հավաքականի կազմում իր նորամուտը կատարել է նոյեմբերի 17-ին՝ Նորվեգիայի հավաքականի դեմ ընկերական խաղի (1:2) երկրորդ խաղակեսում փոխարինելով Քևին Դոյլին։ Հավաքականի կազմում իր առաջին գոլը խփել է 2011 թվականի նոեմբերի 11-ին՝ Եվրո-2012 փլեյ-օֆֆի խաղերում գրավելով Էստոնիայի հավաքականի դարպասը (4:0)։

2012 թվականի մայիսի վերջին Ջովաննի Տրապատոնիի կողմից ընդգրկվել է հավաքականի վերջնական հայտացուցակում՝ մասնակցելու Եվրո-2012-ին։ Մրցաշարում իր նորամուտը կատարել է հունիսի 10-ին՝ Խորվաթիայի հավաքականի հետ հանդիպման (1:3) 53-րդ րոպեին փոխարինելով Քևին Դոյլին։

Ձեռքբերումներ
-------------

**Թիմային**

«Հալլ Սիթի»
* Լիգա Մեկի արծաթե մեդալակիր (1) – 2004/05

«Սթոք Սիթի»
* Անգլիայի գավաթի խաղարկության եզրափակչի մասնակից (1) – 2010/11

**Անհատական**

* Տարվա ֆուտբոլիստ «Իպսվիչ Թաունում» (1) – 2008
* Տարվա ֆուտբոլիստ «Սթոք Սիթիում» մարզչական շտաբի վարկածով (1) – 2011
* Սըր Սթենլի Մեթյուզի մրցանակ (1) – 2012

Անձնական կյանք
--------------

Ջոնաթանն ամուսնացած է։ Ունի երկու դուստր և մեկ որդի։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967.
3. ↑  «New boy Jon looking up». Արխիվացված է օրիգինալից 2012 թ․ մարտի 28-ին. Վերցված է 2019 թ․ հունվարի 5-ին.
4. ↑  Stoke City vs Ipswich Town Արխիվացված 2012-03-28 Wayback Machine
5. ↑  «Ipswich Town vs QPR». Արխիվացված է օրիգինալից 2012 թ․ հուլիսի 29-ին. Վերցված է 2019 թ․ հունվարի 5-ին.
6. ↑  JON SIGNS NEW DEAL Արխիվացված 2012-03-28 Wayback Machine
7. ↑  «JON HONOURED». Արխիվացված է օրիգինալից 2012 թ․ մարտի 28-ին. Վերցված է 2019 թ․ հունվարի 5-ին.
8. ↑  «Сток Сити» приобрел нападающего «Ипсвича»
9. ↑  Сток Сити — Тоттенхэм
10. ↑  Сток Сити — Шрюсбери
11. ↑  Сток Сити — Блэкберн
12. ↑  Сток Сити — Хайдук Сплит
13. ↑  Sports Awards: Walters and Loft pick up prestigious Sir Stan Matthews award(չաշխատող հղում)
14. ↑  Stoke City: Top Potter Walters wants to stay a Stokie Արխիվացված 2012-03-16 Wayback Machine
15. ↑  Irish U21s stun Swiss
16. ↑  Ирландия — Норвегия
17. ↑  Эстония — Ирландия
18. ↑  Макгиди попал в состав сборной Ирландии на Евро-2012
19. ↑  Ирландия — Хорватия
20. ↑  «С Джонатаном Уолтерсом на поле «Сток» чувствует себя уверенней — Northsport.ru». Արխիվացված է օրիգինալից 2015 թ․ փետրվարի 18-ին. Վերցված է 2014 թ․ մայիսի 6-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ֆուտբոլիստի էջը *Sports.ru* կայքում
* Ֆուտբոլիստի էջը UEFA.com կայքում Արխիվացված 2016-03-05 Wayback Machine (ռուս.)
* Ցուցանիշները *soccerbase.com* կայքում (անգլ.)
* Վիճակագրությունը *National Football Teams* կայքում(անգլ.)


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ |

 |